stanford-oval/wikipedia huggingface dataset:
אף מלאכותי
יישומים

לאף אלקטרוני שימושים בתחומים שונים, ביניהם תחום החקלאות, ביו-רפואה, קוסמטיקה, תחבורה, איכות הסביבה, איכות מזון, צבא, תרופות, ותחומי מחקר מדעיים מגוונים.
אף אלקטרוני יכול לשמש הן כמכשיר מדד כמותי והן כמכשיר מדד איכותי. יישומים כמותיים כוללים מדידת ריכוז טעמים במזון, מדידת ריכוז חומרי ריח במוצרי קוסמטיקה וכדומה. יישומים איכותיים כוללים בקרת איכות, התאמת מוצר, זיהוי תקלות, בדיקת טריות וזיהוי חומרי גלם .
תעשיית המזון: בקרת איכות מזון, הערכת חיי מדף, בדיקת חומרי גלם, בדיקת טריות, ניטור אחר זיהום, ניטור תהליכי תסיסה, יצירת אחידות מוצר, בדיקת אריזת המוצר ועוד.
בטיחות וגיהות: זיהוי של דליפת גז, חומרי נפץ, חומרים דליקים וכו'.
משטרה וביטחון: נעשה מאמץ ניכר לפיתוח התקן שיחליף את השימוש בכלבים לצורך זיהוי וגילוי סמים וחומרי נפץ.
איכות הסביבה: זיהוי של זיהום אוויר, רעלים, גזים מסוכנים וכו'.
חקלאות: הערכת בשלות של פירות וירקות והערכת חיי המדף שלהם.
קוסמטיקה: פיתוח בשמים ובדיקת חומרי גלם.
ביוכימיה: בדיקה על שמירת תנאי מעבדה.
רפואה: בדיקות נשימה, זיעה, שתן וצואה וכתוצאה מכך אבחון מחלות. הריחות הנפלטים בתהליך הנשימה יכולים להצביע על מחלות במערכת העיכול והריאות, בסינוסים, דלקות, סוכרת ובעיות בכליות ואף מחלות ממאירות. כמו כן פצעים ורקמות דלקתיות פולטים ריחות שגם כן יכולים להיות מזוהים על ידי האף האלקטרוני.
תרופות: בדיקת איכות של תרופות.
יתרונות וחסרונות

יתרונות השימוש באף מלאכותי על פני שימוש באף אנושי:
השונות בין ההתקנים קטנה מהשונות בין בני האדם.
שיפוט אובייקטיבי ולא השפעות סובייקטיביות.
רגיש וללא הסתגלות לריחות המקהה את החושים.
אינו מושפע מעייפות, מחלות ומצב נפשי.
ניתן לחשוף אותו לחומרים מסוכנים.
חסרונות:
תגובה אטית.
זמן חיים קצר יחסית משום שהחיישנים מתיישנים או מתקלקלים כתוצאה ממגע עם חומרים כימיים מסוימים. בנוסף, זמן חיי חומרי החיישנים נע בין מספר חודשים לשנתיים, תלוי בסביבתו. לדוגמה: לחות יכולה לפגוע בחיישנים, במיוחד בחיישנים המבוססים על פולימרים.
כל אפליקציה של אף מלאכותי חייבת להיבדק.
חוסר יכולת לכמת שוני בין ריחות.
קושי בהבחנה כאשר ריחות רקע מתערבבים יחד עם הריח הנתון, או כאשר הריח מורכב ממולקולות רבות וחלקן בריכוז גבוה מהאחרות.
ראו גם

ביוננוטכנולוגיה
ננו-חיישן
ביוסנסור
הערות שוליים

↑  techtarget.com/definition/electronic-nose-e-nose
1 2  doc/20473653/Electronic-Nose
1 2  Gardner, W. Julian (1994). A brief history of electronic noses. Sensors and Acruators B: Chemcial
↑  Korotcenkov, G. (2011). Chemical Sensors. Momentum Press. ISBN 978-1-60650-239-6
↑  Arshak, K.; Moore, E.; Lyon, G. M.; Harris, J. and Clifford, S. (2004). A review of gas sensors employed in electronic nose applications. Emerald Group Publishing Limited. ISSN 0260-2288
↑  Duroux P1, Emde C, Bauerfeind P, Francis C, Grisel A, Thybaud L, Arstrong D, Depeursinge C & Blum AL. (1999). The ion sensitive field effect transistor (ISFET) pH electrode: a new sensor for long term ambulatory pH monitoring. Gut
↑  Patolsky, F.; Timko, B. P.; Zheng, G. and Lieber, C. M. (2007). Nanowire-Based Nanoelectronic Devices in the Life Science. MRS BULLETIN
↑  Patolsky, F.; Zheng, G. and Lieber, C. M. (2006). Nanowire sensors for medicine and the life science. Future Medicine Ltd. ISSN 1743-5889
↑  Ro¨ck, F.; Barsan, N. and Weimar U. (2008). Electronic Nose: Current Status and Future Trends. Chemical Reviews
↑  חאיק חוסאם. (2009). אף אלקטרוני לאבחון סרטן על ידי דגימות נשימה. על כימיה
↑  Wilson, A. D. & Baietto, M. (2011). Advances in Electronic-Nose Technologies Developed for Biomedical Applications. Sensors
אנלוגיה בין אף אנושי לאף מלאכותי
חתך של טרנזיסטור MOSFET
ברק (אופטיקה)

ברק (gloss) היא תכונה אופטית שמצביעה על כמה טובה החזרת האור הספקולרית (החזרת הראי) של משטח מסוים. מדובר באחד הפרמטרים החשובים המשמשים אותנו לתיאור חזותי של אובייקט. הגורמים שמשפיעים על הברק הם מקדם השבירה של החומר ממנו עשוי האובייקט, זווית הפגיעה של האור, וכן טופוגרפיית פני השטח שלו.
השתקפות אור מאובייקטים מבריקים
נראות הברק תלויה ביחס בין שני גורמים עיקריים:
החזרה ספקולרית (החזרת ראי) – אור המוחזר מפני השטח בעוצמה שווה ובזווית סימטרית לאור הפוגע.
החזרה דיפוזית (החזרה מפוזרת) – אור מוחזר שמתפזר לכיוונים שונים.
ככל שיחס זה גדול יותר, כך החומר נראה לנו מבריק יותר.
תאוריה

כאשר אור פוגע בחומר, הוא יכול לעבור עמו מספר סוגים של אינטראקציה:
בליעה (בליעה היא אחת התכונות האחראיות לצבע אותו אנו רואים)
העברה (תלוי בשקיפות או בעכירות של החומר)
החזרה דיפוזית
החזרה ספקולרית
וריאציות ושינויים במרקם של פני השטח משפיעים באופן ישיר על רמת ההחזרה הדיפוזית. אובייקטים עם פני שטח חלקים או מלוטשים היטב נראים מבריקים (shiny) יותר לעין הודות לכמות הגדולה של אור המוחזר באופן ספקולרי, בעוד שמשטחים מחוספסים כמעט לא מחזירים אור ספקולרי היות שהאור מפוזר רובו ככולו בכיוונים אחרים ועל כן נראה עמום (מט).
סוג המצע של החומר משפיע גם הוא על הברק של פני השטח. חומרים לא מתכתיים, דוגמת פלסטיק, מחזירים הרבה יותר אור כאשר הם מוארים בזווית הארה גדולה יותר הודות לאור הנבלע בחומר (או מתפזר ממנו), כתלות בצבע החומר. מתכות לעומת זאת לא סובלות מתופעה זו, ומחזירות אור בכמות גבוהה ללא תלות בזווית ההארה.
נוסחת פרנל נותנת לנו את ערך ההחזרה הספקולרית  R_{s}, עבור עוצמת אור לא מקוטב  I_{0}, הפוגע בזווית פגיעה  i, ומניבה את העוצמה של הקרן הספקולרית המוחזרת  I_{r}, כאשר מקדם השבירה של המשטח הוא  n.
משוואת פרנל נתונה על ידי:  R_{s}={\frac {I_{r}}{I_{0}}}
כאשר  R_{s}={\frac {1}{2}}{\Biggl (}{\biggl (}{\frac {\cos i-{\sqrt {n^{2}-\sin ^{2}i}}}{\cos i+{\sqrt {n^{2}-\sin ^{2}i}}}}{\biggr )}^{2}+{\Biggl (}{\frac {n^{2}\cos i-{\sqrt {n^{2}-\sin ^{2}i}}}{n^{2}\cos i+{\sqrt {n^{2}-\sin ^{2}i}}}}{\biggr )}^{2}{\Biggr )}
חספוס פני השטח

חספוס פני השטח משפיע על רמת ההחזרה הספקולרית; כאשר עוסקים באורכי גל של האור הנראה, גימור המשטח ברזולוציה המיקרומטרית היא הרלוונטית ביותר. השרטוט משמאל מציג את ההחזרה של קרן הפוגעת בזווית במשטח מחוספס עם גובה חספוס אופייני  \Delta h. פער המסלולים בין קרן המוחזרת מחלקו העליון של המשטח לעומת זו המוחזרת מחלקו התחתון ניתן לביטוי על ידי:  \Delta r=2\Delta h\cos i.
כאשר אורך הגל הוא  \lambda , הפרש הפאזה יהיה:  \Delta \phi ={\frac {2\pi }{\lambda }}\Delta r={\frac {4\pi \Delta h\cos i}{\lambda }}.
אם  \Delta \phi  קטנה, שתי הקרניים (ראו שרטוט 1) הן בקירוב באותה פאזה, כך שהן עוברות התאבכות בונה; במקרה זה, נאמר שהמשטח חלק. אך כאשר  \Delta \phi =\pi , הקרניים לא באותה פאזה ובפרט עוברות התאבכות הורסת. עוצמה נמוכה של אור ספקולרי מצביעה על כך שהמשטח מחוספס ומפזר את האור בכיוונים אחרים. אם נקבע את הקריטריון הבא להגדרתו של משטח כחלק  \Delta \phi <{\frac {\pi }{2}}. אזי שהצבה שלו למשוואה מעלה תניב את התנאי:  \Delta h<{\frac {\lambda }{8\cos i}}.
תנאי זה ידוע כ"תנאי החספוס של ריילי" (Rayleigh roughness criterion).
היסטוריה

המחקרים המוקדמים ביותר על אודות הברק מיוחסים לאינגרסול (Ingersoll) אשר ב-1914 בחן את ההשפעה של ברק על נייר. אינגרסול ביצע מדידות שבהן כימת את הברק לכדי ערכים מדידים. הוא ביסס את המחקר שלו על בסיס התאוריה שאור ספקולרי הוא מקוטב ואור מפוזר אינו מקוטב. מד הברק של אינגרסול (Glossmeter, or Glarimeter) היה בעל גאומטריה ספקולרית עבור זווית פגיעה ותצפית של . על בסיס הגדרה זו נמדד הברק על ידי פילטר מקטב שחיסר את הרכיב הספקולרי מכלל האור המוחזר.
בשנות ה-30 של המאה הקודמת, עבודה של אוגוסט הרמן פפונד (Pfund) הציעה שאף על פי שהחזר ספקולרי הוא התכונה היסודית והאובייקטיבית המגדירה ברק של חומר, הרי שהנראות של הברק (הסובייקטיבית) תלויה בניגודיות שבין הזוהר שנובע מההחזר הספקולרי לבין האור המפוזר המוחזר מפני השטח.
אם שני משטחים – האחד שחור והשני לבן עם אותו החזר ספקולרי של אור עוברים השוואה חזותית, הרי שהמשטח השחור תמיד יראה לצופה כמבריק יותר בגלל הניגוד הגדול יותר בין האור המוחזר לבין הסביבה השחורה בהשוואה לאור המוחזר (בעוצמה שווה) על רקע הסביבה הלבנה. Pfund היה גם הראשון להציע שנדרשת יותר משיטה אחת כדי לנתח נכונה ברק של חומר.
ב-1937 האנטר, כחלק ממחקרו על ברק, תיאר שישה קריטריונים ויזואליים שונים המיוחסים לנראות של ברק. הדיאגרמות הבאות מראות את היחס בין קרן האור הפוגעת, I, קרן המוחזרת ספקולרית, S וקרן מוחזרת דיפוזית D, וקרן שהוחזרה באופן קרוב לספקולרי, B.
ברק ספקולרי – מוגדר כיחס האור המוחזר ממשטח מסוים בזווית שווה אך הפוכה.
ברק ספקולרי
בוהקות (Sheen) – מוגדר כרמת הברק הנצפית מזוויות קטנות ביחס למשטח.
בוהקות
ברק ניגודי – מוגדר בתור היחס בין האור המוחזר באופן דיפוזי (נורמל למשטח) לאור המוחזר באופן ספקולרי.
ברק ניגודי
היעדרות הילה (Absence of Bloom) – מוגדר כמדד להיעדר אובך או מראה "מעונן" בסמוך לאור המוחזר בצורה ספקולרית – באופן אנלוגי אובך הוא ההפך של היעדרות-הילה.
היעדרות הילה
ברק טקסטורת המשטח – מוגדר על ידי חוסר אחידות של המשטח במובן של פגמים נראים בטקסטורה. לכן, משטח יכול להיראות מבריק מאוד אם יש לו החזר ספקולרי מוגדר היטב בזווית הראייה ומבריק פחות אם זווית זו תשתנה. איכות התמונה המשתקפת על פני השטח יכולה להידרדר במובנים של ירידה בחדות, או על ידי מראה של ניגודיות נמוכה המאופיינת בעכירות.
משטח עם עכירות (מימין) לעומת משטח עם מבריקות גבוהה (משמאל)
בכתביו של האנטר, הוא ציין את חשיבותם של שלושה גורמים למדידת ברק:
כמות האור המוחזר בכיוון הספקורלי
הכמות והאופן בו האור מתפשט בקרבת הכיוון הספקורלי
השינוי בהחזרה ספקורלית כתלות בשינוי בזווית הספקורלית
האנטר השתמש במחקרו במד-ברק בזווית ספקורלית של 45 מעלות כפי שהשתמשו ברוב השיטות האלקטרו-אופטיות הראשונות מסוג זה. אולם מחקרים מאוחרים יותר של האנטר וג׳אד בשנת 1939 על מספר גדול יותר של דוגמאות מצוירות, הגיעו למסקנה כי זווית ספקטרלית של 60 מעלות הייתה הזווית הטובה ביותר לתצפית חזותית.
מדידת ברק סטנדרטית

התקן במדידת ברק הובלו על ידי האנטר וה-ASTM (האגודה האמריקאית לבדיקות וחומרים) שייצרו את ASTM D523 – שיטת הבדיקה הסטנדרטית לברק בשנת 1939. זה כלל שיטה למדידת ברק בזווית ספקולרית בגודל 60 מעלות. גרסאות מאוחרות יותר של התקן (1951) כללו שיטות למדידה ב-20 מעלות להערכת גימורים מבריקים (שפותחו על ידי חברת DuPont ב-1947) ובזווית 80 מעלות להערכת גימורי מט או ברק נמוך.
ל-ASTM יש מספר תקנים אחרים הקשורים לברק, ומיועדים ליישום בתעשיות ספציפיות. למשל שיטת ה-45 מעלות הישנה, שמשמשת כיום בעיקר עבור קרמיקה מזוגגת, פוליאתלין וסרטי פלסטיק.
בשנת 1937, תעשיית הנייר אימצה את שיטת 75 מעלות ברק (75 Specular-gloss method) מכיוון שזווית זו נתנה את ההפרדה הטובה ביותר של ניירות ספרים מצופים. שיטה זו אומצה בשנת 1951 על ידי האגודה הטכנית של תעשיות Pulp&Paper תחת השם שיטת TAPPI-T480.
בתעשיית הצבע, מדידת הברק הספקולרי נעשות לפי תקן בינלאומי ISO 2813 (BS 3900, חלק 5, בריטניה: DIN 67530, גרמניה: NFT 30-064, צרפת: AS 1580, אוסטרליה: JIS Z8741, יפן גם שוות ערך). תקן זה זהה ל-ASTM D523, אם כי שונה בנוסח.
מחקרים על משטחי מתכת מלוטשים וציפוי כלי רכב מאלומיניום באנודיז בשנות ה-60 על ידי טינגל, פוטר וג'ורגהובילו לסטנדרטיזציה של מדידת ברק של משטחים בעלי ברק גבוה באמצעות גוניופוטמטריה  תחת הכינוי ASTM E430 . בתקן זה הגדירו גם שיטות למדידת ההבחנה של ברק התמונה ועכירות ההשתקפות.
ראו גם

מראה
רשימה של נושאים באופטיקה
הערות שוליים

↑  Ingersoll, Ingersoll R. S., The Glarimeter, “An instrument for measuring the gloss of paper”. J.Opt. Soc. Am. 5.213 (1921)
↑  Ingersoll, Ingersoll Elec. World 63,645 (1914), Elec. World 64, 35 (1915); Paper 27, 18 (Feb. 9, 1921),and U. S. Patent 1225250 (May 8, 1917)
↑  August Herman Pfund, A.H. Pfund, ”The measurement of gloss“, J. Opt. Soc.Am. 20, 23.23 (1930)
↑  Hunter, Hunter, R. S., “Methods of determining gloss”, RP958 J. Res. NBS, Volume 18 (1937)
↑  Judd, Judd, D B (1937), Gloss and glossiness.Am. Dyest. Rep. 26, 234–235
↑  Hunter, Institute of Paper Chemistry (1937); Hunter (1958)
↑  Tingle, George, Tingle, W. H., and George, D. J., “Measuring Appearance Characteristics ofAnodized
Aluminum Automotive Trim,” Report No. 650513, Society ofAutomotive Engineers, May 1965.
↑  Tingle, Potter, Tingle, W. H., and Potter, F. R., “New Instrument Grades for Polished Metal Surfaces,”
Product Engineering, Vol 27, March 1961.
| --- | --- |
בקרת זהויות :  GND: 4157410-2 
החזרה דיפוזית וספקולרית של אור
שרטוט 1 – החזרה ספקולרית ממשטח מחוספס
בית ספר טכנולוגי - עמל אנרג'י-טק חברת החשמל

| --- | --- |
אין תמונה חופשית
 בית ספר תיכון
 תקופת הפעילות:  2018–הווה (כ־7 שנים) 
 תלמידים
 :  124 
 מיקום
 מדינה:  ישראל ישראל
 קואורדינטות:  32°27′51″N 34°54′01″E﻿ / ﻿32.464159856912°N 34.900163343262°E﻿ / 32.464159856912; 34.900163343262
 et.amalnet.k12.il
  (למפת הכרמל מוגדלת) בית ספר טכנולוגי - עמל אנרג'י-טק חברת החשמל(למפת הכרמל רגילה) בית ספר טכנולוגי - עמל אנרג'י-טק חברת החשמל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית ספר טכנולוגי - עמל אנרג'י-טק חברת החשמל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית ספר טכנולוגי - עמל אנרג'י-טק חברת החשמל
 
בית הספר הטכנולוגי עמל אנרג'יטק חברת החשמל
בית ספר תיכון עמל אנרג'י-טק, הוא בית ספר טכנולוגי לאנרגיה, חשמל וסביבה בשיתוף קבוצת "עמל", חברת החשמל ובפיקוח משרד העבודה, הרווחה והשירותים החברתיים ופועל בקריית ההדרכה הארצית לחשמל, אנרגיה וסביבה של חברת החשמל בחוות חפציבה בחדרה.
תלמידים במעבדה בבית הספר
רקע היסטורי

בית הספר התיכון הטכנולוגי עמל אנרג'יטק הוקם בשנת הלימודים תשע"ח 2018 כבית ספר צומח, עם אוריינטציה לתחום האנרגיה, החשמל והסביבה על מנת לתת לבוגריו את הידע והכלים הנדרשים להשתלב כעובדים בתעשייה ובחברת החשמל.
היסודות להקמת בית הספר הונחו באמצע שנות השישים, כאשר חברת החשמל הפעילה שני בתי ספר מקצועיים, האחד, בשיתוף עם עיריית חיפה, והשני, בשיתוף עם עירית תל אביב. בתי הספר הללו פעלו עד אמצע שנות השבעים ורבים מבוגריהם השתלבו בתפקידים שונים בחברה.
בשנת הלימודים תש"פ למדו בבית הספר 124 תלמידים בכיתות י' – יב' וזו השנה הראשונה בה סיימו את הלימודים בוגרי המחזור הראשון של בית הספר.
מגמות לימוד

בית הספר מציע מסלולי לימוד משולבים לתעודה טכנולוגית הכוללת היבחנות במבחני בגרות במקצועות הליבה ובתחום המקצועי, וכן תעודות הסמכה מקצועיות המוכרות מטעם חברת החשמל ותעודת מקצוע רשמית מטעם משרד העבודה. הלימודים מתקיימים בכיתות קטנות בהוראת מורים מרשת עמל ומדריכים מקצועיים (מהנדסים) מחברת החשמל.
מגמות לימוד > מגמת מערכות מיכון תעשייתיות (אחזקה מכנית)

המגמה מציעה לימודים של מערכות מיכון תעשייתיות ומקנה ידע עיוני ומעשי באחזקה מכנית של מפעלים תעשייתיים בדגש על מפעלים לייצור אנרגיה. הלימודים כוללים מכניקה, אוטומציה, גז טבעי, שרטוט והדפסה בתלת מימד, רובוטיקה, מסגרות, ריתוך ומקצועות נוספים הדרושים להכשרה לעבודה בתחום התחזוקה המכנית. התלמידים רוכשים תעודות מקצוע מטעם משרד העבודה בתחומים אלו.
מגמות לימוד > מגמת חשמל

הלימודים במגמת חשמל כוללים נושאים כמו חשמל ביתי, חשמל תעשייתי, בית חכם, אנרגיות ירוקות ועוד, ובסיומם התלמידים נבחנים לקראת קבלת תעודת חשמלאי מוסמך מטעם משרד העבודה, ולאחר צבירת ניסיון מעשי, רכישת רישיון חשמלאי מתאים לעבודות תכנון, התקנה, פיקוח ואחזקה של מתקנים ורשתות חשמל, לרבות בדיקות ותיקונים.
ראו גם

בית ספר מקצועי
חינוך בישראל
הערות שוליים

↑  מתוך אתר בית הספר
אלוף במיל. יפתח רון-טל בטקס פתיחת בית הספר
גורם נוירוטרופי מוחי

גורם נוירוטרופי מוחי או BDNF (באנגלית: Brain-derived Neurotrophic Factor) הוא חלבון המקודד אצל בני אדם על ידי הגן BDNF. הוא משתייך למשפחה הנוירוטרופינים(אנ') המשוייכים לגורמי הגדילה העצביים. הגורמים הנוירוטרופים נמצאים במוח (מערכת העצבים המרכזית) וכן במערכת העצבים ההיקפית.
תפקידים

BDNF פועל על נוירונים במערכת העצבים המרכזית ובמערכת העצבים ההיקפית, ותורם להישרדות הנוירונים הקיימים וכן מסייע לגדילה ולדיפרנציאציה (התמיינות) של נוירונים חדשים ושל סינפסות.
במוח, ה-BDNF פעיל בהיפוקמפוס, בקליפת המוח ובמח הקדמי התחתון (basal prosencephalon או basal forebrain) - אזורים חיוניים ללמידה, זיכרון
 וחשיבה.
ה-BDNF ממלא תפקיד חשוב בזיכרון לטווח ארוך (ראה מנגנוני פעולה מטה).
הגורם הנוירוטרופי המוחי היה הגורם הנוירוטרופיני השני שנתגלה אחרי גורם הגדילה העצבי NGF.
המבנה של ה-BDNF התגלה על ידי ר.ס. רובינסון, ס. רדז'ייבסקי, ס. סטיוארט וא.וו. ג'ונס בשנת 1995.
למרות שרוב רובם של הנוירונים במוחם של היונקים נוצרים לפני הלידה, חלקים מסוימים (אך לא רבים) במוח הבוגר שומרים על היכולת להצמיח נוירונים חדשים על בסיס תאי גזע נוירליים בתהליך הנקרא נוירוגנזה. הנוירוטרופינים מסייעים לגרות ולבקר את תהליך הנוירוגנזה, כאשר ה-BDNF הוא אחד הנוירוטרופינים הפעילים ביותר.



עכברים שנולדו ללא היכולת ליצור BDNF סובלים מהפרעות בהתפתחותם של המוח ושל מערכת העצבים התחושתית ולעיתים קרובות מתים זמן קצר אחרי לידתם. עובדה זו תומכת בהשערה כי ה-BDNF משחק תפקיד חשוב בהתפתחות הנוירונלית.
הפיזור ברקמות

BDNF נמצא בריכוז גדול בהיפוקמפוס ובקליפת המוח. למרות שמו, הוא נמצא ברקמות ובסוגי תאים רבים ולא רק במוח. הוא פועל גם ברשתית, במערכת עצבים המרכזית, בנוירונים המוטוריים, וכן בכליות, בערמונית וברוק של בני אדם.
מנגנון הפעולה

ברמה התאית, BDNF פועל בעיקר באמצעות קשירה לקולטן טרופומיוזין-קנאז-בי (TrkB) שהוא בעל זיקה (אפיניות) גבוהה, וכן במידה פחותה לקולטן LNGFR (קולטן נוירוטרופין p75) שהוא בעל זיקה נמוכה יותר (ומכאן אף שמו באנגלית - Low-affinity nerve growth factor receptor, LNGFR). עם הקישור ל-TrkB, ה-BDNF מפעיל מפל של מסלולי איתות (ראה biochemical cascade):
ראשית, מתחילה פעילות של טירוזין קינאז (Tyrosine kinase, ראה ערך קינאז אודות קינאזות באופן כללי) אשר נמצא בקולטן, מה שמוביל לתהליכי זרחון (אוטפוספורילציה) מסוימים בתוך התא וכן מספר פעולות ביוכימיות נוספות בשרשרת האיתות. בתוך התא, ישנם מספר מסלולי איתות עיקריים כגון מסלול ה-MAPK (mitogen-activated protein kinase), מסלול ה-PI3K (phosphoinositide 3-kinase) וכן מסלול ה-PLCγ (phospholipase C-gamma). מסלולי איתות אלו הם קריטיים לתיווך ההשפעות של BDNF על הישרדות נוירונאלית, התמיינות תאים ופלסטיות סינפטית. לדוגמה, מסלול PI3K מעודד צמיחה של תאים על ידי עיכוב תהליכים אפופטוטיים (מוות תאי), בעוד שמסלול ה-MAPK מעורב בפלסטיות סינפטית ובהיווצרות זיכרון תאי לטווח ארוך (הגברה סינפטית ארוכת טווח - LTP), תהליך העומד בבסיס הלמידה והזיכרון. מסלול PLCγ, תורם אף הוא לפלסטיות הסינפטית. בנוסף למסלולים אלה, איתות BDNF-TrkB משפיע על ביטוי גנים. האינטראקציה בין BDNF ל-LNGFR (p75) פחות מובנת, אך חוקרים סבורים שהיא מווסתת את הזיקה והספציפיות של איתות נוירוטרופינים ומשפיעה על צמיחה עצבית, אפופטוזיס ומנגנוני תיקון.
רשת האיתות המורכבת הזו מדגישה את התפקיד הרב-תכליתי של BDNF במערכת העצבים, ומקלה על כוונון עדין של תפקוד העצבים והפלסטיות הדרושים לתהליכים קוגניטיביים והתאמה לאתגרים סביבתיים.
הערות שוליים

1 2 3  GRCh38: Ensembl גרסה 89: ENSG00000176697 - Ensembl, מאי 2017
1 2 3  GRCm38: Ensembl גרסה 89: ENSMUSG00000048482 - Ensembl, מאי 2017
↑  "Human PubMed Reference:".
↑  "Mouse PubMed Reference:".
↑  [Yamada K, Nabeshima T, « Brain-derived neurotrophic factor/TrkB http://www.ncbi.nlm.nih.gov/pubmed/12719654 signaling in memory processes », J. Pharmacol. Sci., vol. 91, no 4, avril 2003, p. 267–270]
↑  Bekinschtein P, Cammarota M, Katche C, Slipczuk L, Rossato JI, Goldin A, Izquierdo I, Medina JH, « BDNF is essential to promote persistence of long-term memory storage », Proc. Natl. Acad. Sci. U.S.A., vol. 105, no 7, février 2008, p. 2711–2716
↑  Zigova T, Pencea V, Wiegand SJ, Luskin MB, « Intraventricular administration of BDNF increases the number of newly generated neurons in the adult olfactory bulb », Mol. Cell. Neurosci., vol. 11, no 4, juillet 1998, p. 234–245
↑  Benraiss A, Chmielnicki E, Lerner K, Roh D, Goldman SA, « Adenoviral brain-derived neurotrophic factor induces both neostriatal and olfactory neuronal recruitment from endogenous progenitor cells in the adult forebrain », J. Neurosci., vol. 21, no 17, 1er septembre 2001, p. 6718–6731
↑  Pencea V, Bingaman KD, Wiegand SJ, Luskin MB, « Infusion of brain-derived neurotrophic factor into the lateral ventricle of the adult rat leads to new neurons in the parenchyma of the striatum, septum, thalamus, and hypothalamus », J. Neurosci., vol. 21, no 17, 1er septembre 2001, p. 6706–6717
↑  Ernfors P, Kucera J, Lee KF, Loring J, Jaenisch R, « Studies on the physiological role of brain-derived neurotrophic factor and neurotrophin-3 in knockout mice », Int. J. Dev. Biol., vol. 39, no 5, octobre 1995, p. 799–807
↑  Siresha Bathina, Undurti N. Das, Brain-derived neurotrophic factor and its clinical implications, Archives of Medical Science : AMS 11, 2015-12-10, עמ' 1164–1178 doi: 10.5114/aoms.2015.56342
↑  Przemysław Kowiański, Grażyna Lietzau, Ewelina Czuba, Monika Waśkow, Aleksandra Steliga, Janusz Moryś, BDNF: A Key Factor with Multipotent Impact on Brain Signaling and Synaptic Plasticity, Cellular and Molecular Neurobiology 38, 2018-04-01, עמ' 579–593 doi: 10.1007/s10571-017-0510-4
↑  Manju Sasi, Beatrice Vignoli, Marco Canossa, Robert Blum, Neurobiology of local and intercellular BDNF signaling, Pflügers Archiv - European Journal of Physiology 469, 2017-06-01, עמ' 593–610 doi: 10.1007/s00424-017-1964-4
גזפרום מג'רגיונגז

| --- | --- |

 נתונים כלליים
 תקופת הפעילות:  1996–הווה (כ־29 שנים)
 חברת אם:  גזפרום
 חברות בנות:  גזפרום גזורספרדלניה גזפרום גזאנרגוסט מג'רגיונטפלואנרגו מג'רגיונאנרגוסביט רגיונגזהולדינג
 מיקום המטה:  סנקט פטרבורג 
 משרד ראשי:  סנקט פטרבורג
 יו"ר:  אלכסיי מילר
 מנכ"ל:  קיריל סלזניוב
  
 http://mrg.gazprom.ru
 
גזפרום מג'רגיונגז (ברוסית: Газпром межрегионгаз) היא חברת אחזקות רוסית המנהלת את תשתיות הגז האזוריות של תאגיד גזפרום.
בעלות

החברה נמצאת בבעלות מלאה של תאגיד גזפרום ובשנים הראשונות לקיומה נקראה רק מג'רגיונגז.
הנהלה

מנכ"ל החברה הוא קיריל סלזניוב.
היסטוריה

חברת מג'רגיונגז (בראשי התיבות ברוסית המשמעות היא "חברת ההפצה הבינאזורית", «Межрегиональная компания по реализации газа») הוקמה ב-21 בדצמבר 1996.
ב-1 באפריל 1997 החלה החברה למכור גז ובשנת 2002 ארגנה החברה פלטפורמת מסחר אלקטרונית למסחר בגז המיוצר על ידי יצרנים עצמאיים.
בספטמבר 2010 במסגרת השלב השני של ארגון מחדש שבוצע בתאגיד גזפרום, החברה שינתה את שמה מחברת UAH Mezhregiongaz לשמה הנוכחי גזפרום מג'רגיונגז.
הערות שוליים

↑  LLC Mezhregiongaz
↑  LLC Mezhregiongaz
↑  סעיף "מנהלים" באתר הרשמי.
↑  LLC Mezhregiongaz
↑  LLC Mezhregiongaz
↑  אזור סחר אלקטרוני
↑  LLC Mezhregiongaz שמה ל-LLC גזפרום Mezhregiongaz
זאורופגנקס

| זאורופגנקס |
| --- | --- |
  שלד לשעבר של זאורופגנקס ואיור
תקופה
יורה עליון 150 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
משפחה:: טקסון ללא מקור
סוג:: זאורופגנקס
מין:: Saurophaganax maximus
שם מדעי
 Saurophaganax

מיני אלוזאוריים בהשוואה לאדם. הזאורופגנקס באדום כהה
זאורופגנקס (שם מדעי: Saurophaganax; מילולית: "אדון אוכלי-הלטאות") הוא סוג מפוקפק וכימרי שככל הנראה היה שייך לדיפלודוקיד. לפני זה, הוא היה שייך למשפחת האלוזאוריים שחי ביורה העליון כ-150 מיליון שנה לפני זמננו. ישנם חוקרים שטענו שהיה מדובר במין של אלוזאורוס. הזאורופגנקס הוא המאובן הלאומי של אוקלהומה.
יצור זה התגלה ב-1931 באוקלהומה וקיבל את שמו כ-10 שנים לאחר מכן. המאובנים שנמצאו נחשבו למאובני אלוזאורוסים ורק ב-1995 החוקר דניאל צ'ור טען שסוג זה שונה מאלוזאורוס והוא סוג עצמאי, עקב צורתם השונה של החוליות וגודל הדינוזאור העצום. דבר זה היה נתון לוויכוח מדעי עד 2024.
ב-2024, חוקרים מצאו שלא ניתן לשייך את הדוגמאות של הזאורופגנקס לתרופוד או לזארופוד. הלוחיות הדקות המושלמות היו שייכות לזארופוד, ככל הנראה אפטוזאורוס צעיר בעוד שחלק מהדוגמאות היו שייכות לדיפלודוקיד מאשר לאלוזאור. בגלל שהקשת עצבית היא מקוטעת קשות אז לא היה ניתן לדעת אם הזאורופגנקס היה תירופוד או זארופוד ולכן הוא הוגדר כטקסון מוטל בספק. ביחיד עם זה, מינים לשעבר של הזאורופגנקס הוכללו ב-2024 בתור מינים אחרים של האלוזאורוס.
לפני שהוגדר כסוג מפוקפק של דינוזאור, הוא היה נחשב טורף-העל של היורה והיה גדול גם מקרובו האלוזאורוס. אורכו הגיע ל-10–13 מטרים (33–43 רגל) ומשקלו ל-3–5.5 טון. הוא דמה במראהו לאלוזאורוס אך היה בעל חוליות שטוחות יותר. עם זאת מבנה לסתותיו וצורת גופו דומה מאוד לאלוזאורוס.
בתרבות

הזאורופגנקס נראה בסדרה הכוכב דינוזאור בפרק הרביעי, שם הוא מופיע כיצור חוטף לאלוזאורוס שטרף קמפטוזאורוס את מזונו ומגרש אותו בנשיכה. הוא נראה גם בסדרת המשחקים: מלך הדינוזאורים.
הזאורופגנקס הוא המאובן הלאומי של מדינת אוקלהומה.
דעיכה (תדר)

דעיכה סלקטיבית בתדירות, משתנה בזמן הגורמת לדפוס "עננות" להופיע על ספקטרוגרמה. הזמן מוצג על הציר האופקי, תדר על הציר האנכי ואת עוצמת האות כסולם חוזק גוון האפור.
בתקשורת אלחוטית, דעיכה (באנגלית: Fading) היא וריאציה של ניחות באות רדיו עם משתנים שונים. משתנים אלה כוללים זמן, מיקום גאוגרפי ותדר רדיו. המודל הנפוץ עבור דעיכה הוא תהליך סטוכסטי. ערוץ דעיכה הוא ערוץ תקשורת, החווה דעיכה. במערכות אלחוטיות, דעיכה יכולה גם להיות מושפעת מריבוי נתיבים (multipath), תופעה המכונה השראת דעיכה על ידי ריבוי נתיבים (multipath induced fading), או מהצללה מפני מכשולים המשפיעים על התקדמות הגל, המכונה לעיתים דעיכת הצללה (shadow fading).